Hafan Agenda for Pwyllgor Trosolwg a Chraffu Newid Sefydliadol on Dydd Llun, 25ain Mehefin, 2018, 2.00 pm
Pwyllgor Trosolwg a Chraffu Newid Sefydliadol
Dydd Llun, 25ain Mehefin, 2018 2.00 pm
Pecyn adroddiadau'r rhaglen PDF 471 KB
Datganodd y Cynghorydd Tudor Jones gysylltiad personol a sy’n rhagfarnu mewn cysylltiad ag eitem 6 yn y rhaglen – Adroddiad Blynyddol ar Hamdden a Llyfrgelloedd Aura Cyf ac Arlwyo a Glanhau NEWydd Cyf gan mai ef yw Cadeirydd Ymddiriedolwyr Canolfan Hamdden Treffynnon a bod ganddo gysylltiad personol fel landlord Llyfrgell Aura a chaffi NEWydd.
Datganodd y Cynghorydd Andy Dunbobbin gysylltiad personol mewn cysylltiad ag eitem 6 yn y rhaglen gan ei fod yn aelod o Bwyllgor Canolfan Chwaraeon Cei Connah.
Hefyd datganodd y Cynghorydd Dennis Hutchinson gysylltiad personol mewn cysylltiad ag eitem 6 yn y rhaglen gan ei fod yn Ymddiriedolwr Hen Faddonau Bwcle.
Datganodd y Cynghorydd Dave Mackie gysylltiad personol gan fod aelod o’r cyhoedd a oedd yn bresennol yn y cyfarfod yn ffrind a chymydog.
Cofnodion PDF 87 KB
Pwrpas: I gadarnhau, fel cofnod cywir gofnodion y cyfarfod ar 14 Mai 2018.
Cyflwynwyd cofnodion y cyfarfod a gynhaliwyd ar 14 Mai 2018.
Cadarnhaodd y Cynghorydd Sean Bibby ei fod wedi mynychu'r cyfarfod ond dywedodd ei fod wedi ei gofnodi fel pe bai wedi cyflwyno ymddiheuriad.
Symud o Neuadd y Sir i Unity House PDF 87 KB
Rhoi’r wybodaeth ddiweddaraf am gynnydd y gwaith, yn enwedig mewn perthynas â gwaith sy’n cael ei wneud gyda’r gwasanaethau a staff sy’n symud a gwaith ar gynllun mewnol yr adeilad
Enc. 1 for Move from County Hall to Unity House , eitem 13. PDF 29 KB
Enc. 2 for Move from County Hall to Unity House , eitem 13. PDF 37 KB
Cyflwynodd y Prif Swyddog (Rhaglenni Strategol) yr adroddiad i roi diweddariad ar gynnydd y gwaith o symud o Neuadd y Sir i Unity House ac ar y gwaith oedd yn mynd ymlaen gyda gwasanaethau a staff yn symud, a chynllun mewnol yr adeilad.
Dywedodd y Prif Swyddog (Rhaglenni Strategol) mai symudiad rhannol yw hwn ac y byddai nifer sylweddol o weithwyr yn parhau yng Nghamau 1 a 2 Neuadd y Sir am y tymor canolig. Eglurodd fod ystod o waith wedi digwydd i sicrhau y gallai’r symud ddigwydd cyn diwedd y flwyddyn galendr a oedd yn cynnwys gwaith adeiladu yn Unity House, gwaith gyda staff gwasanaeth ac undebau i baratoi ar gyfer adleoli a gwaith i gaffael cynllunydd mewnol i gwblhau’r dasg o drefnu’r gofod yn Unity House.Adroddodd ar y prif ystyriaethau yn yr adroddiad a oedd yn darparu diweddariad llawn ar gynnydd a gwaith a gynlluniwyd.
Adroddodd y Prif Swyddog (Rhaglenni Strategol) mai’r gwasanaethau a nodwyd i symud i Unity House oedd y Gwasanaethau Cymdeithasol, Cynllunio a’r Amgylchedd, Addysg a staff y Ganolfan Gyswllt. Mae’r atodiad i'r adroddiad yn nodi’r nifer o staff sydd i symud, y gofod sydd ei angen o ran desgiau a'r lleoedd parcio sydd ar gael.Y bwriad oedd mai Unity House fyddai un o’r prif swyddfeydd a byddai wedi’i gynllunio ar gyfer gwasanaethau rheng flaen nad ydynt yn derbyn ymholiadau lle gall aelodau o’r cyhoedd gerdded i mewn, ond bod staff yn cyfarfod aelodau o’r cyhoedd a phartneriaid drwy apwyntiad. Er mwyn sicrhau fod y symud yn llwyddiannus roedd cynlluniau ychwanegol yn cael eu datblygu oedd yn cynnwys cynllun cyfathrebu mewnol ac allanol clir a chynllun teithio ar gyfer mynediad i’r safle.
Dywedodd y Prif Weithredwr y byddai'r symud yn arwain at arbediad refeniw blynyddol i’r cyngor ac roedd cynlluniau i gynnwys y costau a ragwelwyd o fewn cyllidebau presennol.Siaradodd o blaid y symud rhannol ac eglurodd y byddai'r Gwasanaethau Corfforaethol, y Gwasanaethau Democrataidd, Gwasanaethau’r Aelodau a Chyllid yn parhau ar safle Neuadd y Sir yn yr Wyddgrug hyd nes y byddai penderfyniad hirdymor yn cael ei wneud. Wrth gyfeirio at adnewyddu Unity House, dywedodd fod y cydbwysedd rhwng buddsoddiad doeth a darparu amgylchedd o ansawdd wedi ei ystyried yn ofalus ac am fuddsoddiad cymharol gymedrol fod yr Awdurdod wedi moderneiddio’r adeilad ac wedi darparu gofod swyddfa sydd fel newydd ac yn addas i staff ei ddefnyddio.Hefyd fe wnaeth y Prif Weithredwr sylw ar yr effaith negyddol roedd cyflwr yr adeilad yn ei gael ar drigolion lleol a staff y Cyngor a dywedodd fod gwneud y gwelliannau wedi bod yn angenrheidiol.
Siaradodd y Cynghorydd Billy Mullin o blaid y buddsoddiad yn Unity House a gwnaeth sylw ar fanteision yr adeilad.Dywedodd fod staff yn frwd am y symud a bod y gwelliannau wedi codi morâl y staff.
Awgrymodd y Cynghorydd David Wisinger fod ymweliad safle yn cael ei drefnu ar gyfer y Pwyllgor i Unity House. Mynegodd bryderon yn ymwneud â threfniadau parcio ar gyfer staff ac ymwelwyr.Eglurodd y ... view the full Cofnodion text for item 13.
Ystyried y flaenraglen waith Pwyllgor Craffu & Trosolwg newid sefydliadol
Appendix 1 Forward Work Programme , eitem 14. PDF 57 KB
Cyflwynodd yr Hwylusydd Trosolwg a Chraffu y Rhaglen Gwaith i'r Dyfodol gyfredol er mwyn ei hystyried. Tynnodd sylw at yr eitemau a restrwyd ar gyfer cyfarfod nesaf y Pwyllgor i’w gynnal ar 17 Medi, a gofynnodd i Aelodau anfon unrhyw awgrymiadau am eitemau yr oeddent yn dymuno eu hychwanegu at y Rhaglen ar gyfer y flwyddyn i ddod.
Mewn ymateb i gais gan y Cynghorydd Tudor Jones am ddiweddariad ar y trosglwyddiadau ased "llai" dywedodd y Prif Swyddog (Rhaglenni Strategol) y byddai adroddiad yn cael ei gyflwyno i gyfarfod y Pwyllgor a fyddai'n cael ei gynnal ar 17 Medi, i ddarparu diweddariad ar Drosglwyddo Asedau Cymunedol.
(a) Bod y Rhaglen Gwaith i’r Dyfodol fel y cafodd ei chyflwyno, yn cael ei chymeradwyo; a
(b) Bod yr Hwylusydd, mewn ymgynghoriad â Chadeirydd y Pwyllgor yn cael ei awdurdodi i amrywio’r Rhaglen Gwaith i’r Dyfodol rhwng cyfarfodydd, os oes angen.
Dywedodd y Cadeirydd fod Swyddogion wedi argymell fod y wasg a’r cyhoedd yn cael eu gwahardd o’r eitem ganlynol gan fod yr adroddiad yn cynnwys gwybodaeth sensitif yn fasnachol sy’n perthyn i drydydd parti a bod budd y cyhoedd o beidio â datgelu’r wybodaeth yn fwy na budd y cyhoedd o ddatgelu’r wybodaeth.
Dywedodd y Cadeirydd fod y penderfyniad i wahardd y wasg a'r cyhoedd ar gyfer yr eitem ganlynol i’w wneud gan y Pwyllgor a gofynnodd i Aelodau bleidleisio ar y cynnig.Pan roddwyd y mater i bleidlais penderfynwyd gwahardd y wasg a'r cyhoedd am weddill y cyfarfod.
Gwahardd y wasg a’r cyhoedd o weddill y cyfarfod ar gyfer yr eitem ganlynol yn rhinwedd gwybodaeth eithriedig dan baragraff 14 Rhan 4 Atodlen 12A Deddf Llywodraeth Leol 1972 (fel y’i diwygiwyd).
Adroddiad Blynyddol Llyfrgelloedd a Hamdden Aura Cyf ac Arlwyo a Glanhau Newydd Cyf
View the declarations of interest for eitem 16.
View the reasons why eitem 16. is restricted
Derbyn adolygiadau blynyddol ar gynnydd y ddau sefydliad a’u Cynlluniau Busnes ail flwyddyn
Cyflwynodd y Prif Swyddog (Rhaglenni Strategol) yr adroddiad i dderbyn yr adroddiadau diwedd blwyddyn drafft (31 Mawrth 2018) yn ffurfiol a ddarparwyd gan Hamdden a Llyfrgelloedd Aura Cyf ac Arlwyo a Glanhau NEWydd Cyf i’w Byrddau Partneriaeth priodol gyda'r Cyngor ym Mai 2018. Dywedodd fod y ddau adroddiad yn dangos cynnydd da.
Rhoddodd y Prif Swyddog (Rhaglenni Strategol) wybodaeth gefndir gan adrodd ar y prif ystyriaethau fel y nodwyd yn yr adroddiad.
Yn ystod y drafodaeth cododd Aelodau gwestiynau’n ymwneud â darpariaeth barhaus caeau chwaraeon pob tywydd yn ogystal â’r gwaith o'u cynnal a’u cadw, cysondeb darpariaeth gwasanaethau ieuenctid ar draws y Sir a Chanolfan Chwaraeon Cei Connah.
Llongyfarchwyd y Prif Swyddog (Rhaglenni Strategol) gan yr Aelodau ar ei swydd newydd gyda Chyngor Bwrdeistref Wrecsam a diolchodd yr Aelodau iddo am ei waith caled a'i lwyddiannau yn ystod ei gyfnod gyda'r Awdurdod.
(a) Fod cynnydd Hamdden a Llyfrgelloedd Aura Cyf ac Arlwyo a Glanhau NEWydd Cyf yn ystod 2017/18 yn cael ei nodi: a
(b) Bod cynnydd Hamdden a Llyfrgelloedd Aura Cyf ac Arlwyo a Glanhau NEWydd Cyf yn ystod eu blwyddyn gyntaf o weithredu yn cael ei groesawu.